b'\n_START_ARTICLE_\nPre\xc5\xbeba\n_START_PARAGRAPH_\nPre\xc5\xbeba je otok v Dalmaciji, ki le\xc5\xbei severozahodno od otoka Lastovo, s katerim je pri zaselku Podlenga z mostom povezan z naseljem Pasadur na otoku Lastovo. Povr\xc5\xa1ina otoka, ki ima zelo \xc4\x8dlenovito obalo s \xc5\xa1tevilnimi zalivi, je velik 2,8 km\xc2\xb2; dol\xc5\xbeina obalnega pasu je 14,230 km. Najvi\xc5\xa1ji vrh je visok 136 mnm. Na ju\xc5\xbenem delu otoka, nasproti naselja Ubli, stoji svetilnik. Na oto\xc4\x8dku se poleg Podlenge, v zalivu Velji Lago, nahaja \xc5\xa1e zaselek Jurjeva Luka, nekdanje mornari\xc5\xa1ko opori\xc5\xa1\xc4\x8de JRM s skladi\xc5\xa1\xc4\x8di vkopanimi v skalo. V Jurjevi Luki je sidri\xc5\xa1\xc4\x8de za jahte._NEWLINE_Iz pomorske karte je razvidno, da svetilnik oddaja svetlobni signal: BR Bl 5s. Nazivni domet svetilnika je 8 milj.'